บุก NARS 979 Boutique Siam Center บูติกแห่งใหม่ใหญ่ที่สุดในเมืองไทย
แบรนด์เครื่องสำอาง NARS Cosmetics (นาร์ส คอสเมติกส์) สำหรับสาวไทย ถือเป็นแบรนด์ที่มีชื่อเสียงและอยู่คู่ความสวยความงามของผู้หญิงและผู้ชายมาอย่างยาวนาน จากความนิยมที่เพิ่มมากขึ้นทั่วโลก ทำให้เป้าหมายในการขยายสาขาแห่งใหม่ไม่เคยหยุดนิ่ง ซึ่งไม่ใช่แค่แบรนด์ NARS เท่านั้นที่เล็งเห็นโอกาสเติบโตในธุรกิจเครื่องสำอางในบ้านเรา เพราะอุตสาหกรรมความงามทั้ง K-Beauty และ J-Beauty รวมถึงแบรนด์ทางเลือกใหม่ๆ อย่างแบรนด์ออร์แกนิก ก็เริ่มแลนดิ้งเข้าไทยหลายแบรนด์ภายในเวลาไม่กี่ปี ล่าสุด NARS ได้เปิดตัวบูติกแห่งใหม่ขึ้นอย่างยิ่งใหญ่ใจกลางกรุงเทพฯ ภายใต้ชื่อ NARS 979 Boutique Siam Center ซึ่งว่ากันว่าที่นี่เป็นบูติกที่ใหญ่ที่สุดในเมืองไทยเรามีโอกาสได้แวะไปเยี่ยมชมบูติกแห่งใหม่มาแล้ว และพบว่าที่นี่เปรียบเสมือนบ้านแห่งความงามที่รวมทุกอย่างไว้ครบครันสำหรับสาวๆ ที่ต้องการจะเลือกซื้อเครื่องสำอาง เข้ารับคำปรึกษาจากเหล่าบรรดาเมกอัพอาร์ทิสต์มืออาชีพ มีพื้นที่จัดโซนพิเศษเอาไว้เพื่อรองรับการจัดเอ็กซ์คลูซีฟเวิร์กช็อปเกี่ยวกับการแต่งหน้า และที่เก๋กว่านั้นคือมีห้องส่วนตัว VVIP สำหรับบริการแต่งหน้าไปร่วมงานสังสรรค์ในโอกาสต่างๆ อีกด้วยหัวเรือใหญ่อย่าง พลิน นันทขว้าง ผู้จัดการระดับอาวุโสผลิตภัณฑ์ นาร์ส บริษัท ชิเซโด้ (ไทยแลนด์) จำกัด บอกเกี่ยวกับบูติกแห่งใหม่ว่าที่นี่เป็นบูติกสาขาที่ 2 ของแบรนด์ NARS นับเป็นบูติกที่ใหญ่ที่สุดของประเทศไทย โดยมีพื้นที่ 100.5 ตารางเมตร มาพร้อมกับการออกแบบบูติกอันโดดเด่นที่ มร.ฟาเบียน บารอน แห่งบริษัทออกแบบชื่อดัง Baron & Baron จากนิวยอร์ก ด้วยการตกแต่งภายในที่เน้นลายเส้นคมชัด เรียบง่าย สะอาดตารับกับวัสดุและอุปกรณ์โทนสีขาวสว่างและสีดำ ซึ่งจำลองแบบมาจากสีสัญลักษณ์ที่ปรากฏบนบรรจุภัณฑ์ของแบรนด์We Say: จากการเดินสำรวจบูติกแห่งใหม่นี้ เราพบไอเท็มเด็ดๆ ดังนี้ NARS Pro Blush Collection คอลเล็กชันแปรงแต่งหน้าที่ตอบโจทย์การครีเอตเมกอัพลุคอย่างหลากหลาย (ราคาเริ่มต้น 1870 บาท) NARS Audacious Lipstick Palettes ลิปพาเลตต์สีสันโดดเด่นหลากเฉดสี (ราคา 1950 บาท) และรองพื้นดาวเด่นของแบรนด์ที่พลาดไม่ได้ เช่น Natural Radiant Longwear Foundation รองพื้นสูตรปกปิดสูงหลากเฉดสี ภาพ: พิสูจน์อักษร:
เยี่ยมชมบูติกแห่งใหม่ NARS 979 Boutique Siam Center ใหญ่ที่สุดในเมืองไทยด้วยการออกแบบบูติกอันโดดเด่นที่ มร.ฟาเบียน บารอน แห่งบริษัทออกแบบชื่อดัง Baron & Baron จากนิวยอร์ก 